24POR-176

Contigo Navarra-Zurekin Nafarroa talde parlamentarioko Carlos Guzmán Pérezek, Legebiltzarraren Erregelamenduan ezarritakoaren babesean, honako galdera hau aurkezten du, Kulturako kontseilariak Osoko Bilkuran ahoz erantzun dezan.

2022an, ikerketa historiografiko baten karietara, Espainiako Alderdi Komunistak jakin zuen hasieran alderdi politiko horren jabetzakoak izandako lau elementu sinboliko-bereizgarri dauzkala Nafarroako Gobernuak.

Lau elementu horiek (hiru bandera eta zinta bat) Espainiako Gerra Zibilean kendu zitzaizkion Espainiako Alderdi Komunistari, gerrako harrapakin gisa.

Zenbait ikerketa egin ondoren, Espainiako Alderdi Komunistak 2023an egiaztatu zuen elementu horiek Lizarrako Karlismoaren Museoaren biltegian zeudela.

Alderdi Komunistaren ustez, toki hori ez da aproposa, ez ikuspegi politikotik ez historikotik ere, bere elementu sinboliko-bereizgarriak gordetzeko, eta, hortaz, Nafarroako Gobernuari eskatu zion haiek ordezkatzen duten giza taldearen memoria duintzeko beste nonbaitera eraman ditzan.

Zertan dira Espainiako Gerra Zibilean Espainiako Alderdi Komunistari, gerrako harrapakin gisa, kendu zitzaizkion lau elementu sinboliko-bereizgarriak, egun Nafarroako Gobernuaren esku daudenak?

Iruñean, 2024ko apirilaren 25ean

Foru parlamentaria: Carlos Guzmán Pérez